b'\n_START_ARTICLE_\nJuha Lindgren\n_START_PARAGRAPH_\nJuha Lindgren (s. 9. toukokuuta 1963 Tampere) on Vaasan yliopiston vero-oikeuden professori. Ty\xc3\xb6suhde alkoi kaksivuotisena vuonna 2013, mutta m\xc3\xa4\xc3\xa4r\xc3\xa4aikaisuutta on sittemmin pidennetty. H\xc3\xa4n on toiminut ylijohtajana Verohallinnolla, mist\xc3\xa4 teht\xc3\xa4v\xc3\xa4st\xc3\xa4 h\xc3\xa4n on virkavapaalla._NEWLINE_Vuonna 2001 Tampereen yliopistossa v\xc3\xa4itellyt Lindgren on kauppatieteiden tohtori vero-oikeuden alalta._NEWLINE_Lindgren on selostanut Tampereen Tapparan ja aikaisemmin my\xc3\xb6s Ilveksen j\xc3\xa4\xc3\xa4kiekkopelej\xc3\xa4 radioon vuodesta 1985 l\xc3\xa4htien._NEWLINE_Lindgrenin veli on j\xc3\xa4\xc3\xa4kiekkoilija Jari Lindgren.'